cyanic-selkie/wikianc huggingface dataset:
Kaptein Phasma
Yn The Last Jedi
DJ keapet neitiid syn frijheid troch it Ferset te ferrieden, wêrnei't Phasma befel jout dat Finn en Rose stânrjochtlik eksekutearre wurde moatte. Dêr heakket se oan ta dat se net simpelwei deasketten wurde meie mei ploffers. Om't se wol dat de eksekúsje "stadich en pynlik" is, jout se opdracht om Finn en Rose mei laserhelleburden te ûnthalzjen. Ear't dat syn beslach krije kin, raamt fise-admiraal Amilyn Holdo fan it Ferset de kruser Raddus mei ljochtfaasje yn 'e float fan 'e Earste Oarder. It flaggeskip, de 60 km brede Supremacy, brekt dêrtroch midstwa. Yn 'e gaos dy't dan útbrekt, wit BB-8 Finn en Rose fan harren boeiens te befrijen, wêrnei't hja de striid oanbine mei de stoarmtroepers dy't harren deadwaan soene. Dêrby nimt Finn it op tsjin Phasma, dy't him oermânsk wurdt en oer de râne fan in ôfgrûn hinne slacht. Hy komt lykwols ûnskansearre wer boppe yn 'e lift dêr't er yn delkommen is, en slacht Phasma del. Dêrby brekt er har masker, sadat der in stik fan har gesicht bleat komt, om har loftereach hinne. Phasma byt him in mislediging ta, mar dan rekket it roaster los dêr't se op leit en falt se oant se yn 'e djipte weiwurdt yn 'e flammen fan in útslaande brân. Dat oerlibbet se blykber net, want se komt neitiid net mear yn 'e films fan 'e Star Wars-ferfolchtrilogy foar.
Untfangst
De yntroduksje fan it personaazje fan kaptein Phasma yn Star Wars: Episode VII – The Force Awakens late ta krityk, mar net om't der wat mei wie. Krektoarsom, in protte filmkritisy en fans fûnen it suver krimineel dat in antagonist mei sa'n grut potinsjeel mar sa'n bytsje ynset waard. Neffens regisseur Rian Johnson hie Phasma mar sa'n lytse rol om't de film in tiidslimyt en in grutte samling oare personaazjes hie, dy't ek allegear oan bod komme moasten. Deselde krityk wie op 'e nij te hearren nei't Phasma yn Star Wars: Episode VIII – The Last Jedi omkaam. Sa neamde Jesse Schedeen har "in bytsje in teloarstelling". Hy ferliek har op negative wize mei de preemjejager Boba Fett út 'e oarspronklike Star Wars-filmtrilogy, doe't er skreau: "sels Fett hie noch de ear om Han Solo te slim ôf te wêzen foar't er skandlik oan syn ein kaam." De populariteit fan Phasma mank fans fan 'e franchise die bliken út 'e populariteit fan merchandising om har personaazje hinne. Sa wie it action figure fan kaptein Phasma it bêst ferkeapjende fan alle personaazjes út The Force Awakens.
Roald Aas
Roald Edgard Aas (Oslo, 25 maart 1928 - Oslo, 18 febrewaris 2012) wie in Noarsk reedrider.
Hy die njoggen kear mei oan it Wrâldkampioenskip allround, tsien kear oan it Europeesk kampioenskip en trije kear oan de Olympyske Winterspullen (yn 1952, 1956 en 1960). Yn 1960 waard er Olympysk kampioen op de 1500 meter mar moast er it earste plak al diele mei de Rus Evgeny Grisjin (2.10,4). Yn 1952 wûn Aas op de 1500 meter de brûnzen medalje. Ek wûn er twa kear brûns op it Europeesk kampioenskip allround en ien kear by it WK allround fan 1958. Hy waard ek ien kear Noarsk allround kampioen. Yn 2015 hold Aas op mei reedriden op heech nivo, nei syn aktive karriêre as reedrider waard Aas reedrydtrainer yn Oslo. Roald Aas ferstoar op 18 febrewaris 2012, yn 'e aldens fan 83 jier.
Krúswetterbrêge
thumb|right|250px|Krúswetterbrêge De Krúswetterbrêge is in brêge yn de A7 tusken Snits en de Ofslútdyk ter hichte fan Boalsert. Dizze brêge, dy't yn 1960 oplevere waard, giet oer de Boalserter Feart.
De Krúswetterbrêge hat in trochfearthichte fan 2,80 meter. De brêge stiet ek op de list fan mijn ûnderhâlden brêgen dy't binnen 5 jier renovearre wurde moatte.
Nikolaj Ivanovitsj Karejev
thumb|N. I. Karejev Nikolaj Ivanovitsj Karejev (Moskou, 6 desimber 1850 - Leningrad, 18 febrewaris 1931) wie in Russysk skiedkundige.
Karejev studearre ôf oan de Universiteit fan Moskou yn 1873 op de skiednis fan de Frânske Revolúsje ûnder V. I. Ger'e. Hy wie heechlearaar oan de Universiteit fan Warsjau fan 1879 oant 1884 en letter oan de Universiteit fan Sint Petersboarch. Hy wie fan 1929 ôf earelid fan de Akademy fan Wittenskippen fan de USSR.
Hy wie de iennichste histoarikus fan syn tiid dy't Lev Tolstoj syn fyzje op de skiednis serieus bestudearre hat
Departemint Gelderlân
It departemint Gelderlân wie in Nederlânsk departemint fan 1802 oant 1810. De haadstêd wie Arnhim.
Nei it oprjochtsjen fan it Bataafsk Mienebest yn 1801 waard by wet fan 21 juny 1802 de yndieling afn it ryk fêstlein. De grinzen fan it eardere goa Gelderlân fan de Bataafske Republyk waarden weromdraaid. De greefskippen Culemborg en Buren, dy't winliken nei ta it rjochtsgebiet fan de Republyk fan de Sân Feriene Nederlannen hearde, waarden by Gelderlân foege.
280px|thumb|left|Departemint Gelderlân yn it keninkryk Hollân
Lândrost fan Gelderlân yn it keninkryk Hollân wiene:
Doe't it folsleine keninkryk Hollân op 9 july 1810 by it Earste Frânske Keizerryk foege waard, waard op 1 jannewaris 1811 it oerbliuwende part fan it departement Gelderlân omfoarme ta it departement Boppe-Isel.
Johan Habekothé
Johan Habekothé, (Ljouwert, 13 jannewaris 1943 - Hurdegaryp, 21 juny 2023) wie in Frysk waarman, sportsjoernalist en dosint Nederlânsk. In 1996 gie Habekothé by de Ljouwerter krante oan de gong as waarman.
Johan Habekothé ferstoar op 21 juny 2023, yn 'e âldens fan 80 jier, oan de gefolgen fan de sykte fan Kahler.
Henricus Aeneae
thumb|Henricus Aeneae Henricus Aeneae (berne Henricus Aenee, Aldemardum, 19 augustus 1743 - De Haach, 1 novimber 1810) wie in Nederlânsk wittenskipper, learmaster fan Pieter Nieuwland; mei Van Swinden fertsjintwurdiger fan de Bataafske Republyk yn de kommisje foar it metryk stelsel.
Libben en wurk
Henricus wie in soan fan Ds. Eduardus Aenée, predikant yn Aldemardum. Hy gie nei de Latynske skoalle yn Ljouwert en studearre letter wis- en natuerkunde oan de Hegeskoalle fan Frjentsjer by de professers Nicolaas Ypeij en Antonius Brugmans. Under lieding fan Jan van der Bildt út Frjentsjer en fan Wytze Foppes, wiskundige út Doanjum, lei er him ta op it meitsjen fan kikers en teleskopen. Nei syn houlik ferfear er nei Amsterdam dêr’t er wiskunde joech en ûnder oaren Nieuwland ûnder syn learlingen hie. Yn 1769 promovearre er te Leien ta ''mag. art. lib. et doctor philosophiae op in ferhanneling De Congelatione''. Nei de omkear fan 1795 waard Aeneae lid fan it Komitee fan de Marine en krige er opdracht, mei de kapteins Story en Lucas en skipsboumaster Glavimans, om yn de Nederlânske seehavens oarlochsskippen te ûndersykjen op reeëns foar de kriich. Yn 1798 gie er mei prof. J.H. van Swinden nei Parys om dêr mei foarneame Frânske gelearden, en oaren, it desimale stelsel fan mjitten en wichten te besprekken. De beide Nederlanners hawwe dat stelsel folsleiner makke. Teffens wie Aeneae adviseur op it mêd fan wis-, natuer-, skie- en wurktúchkunde en ynspekteur foar mjitten en wichten.
Publikaasjes
Under oaren:
Miguel de Cervantes
right|150px|thumb|Miguel de Cervantes Saavedra
Miguel de Cervantes Saavedra (Alcalá de Henares, 29 septimber 1547 – Madrid, 23 april 1616) is ien fan de wichtichste roman- en tonielskriuwers út de Spaanske literatuer.
Don Quichot
Cervantes skreau in tweintichtal toanielwurken, mar is benammen bekend woarn troch syn boek Don Quichot van La Mancha (El ingenioso hidalgo Don Quixote de la Mancha). De haadpersoan yn Don Quichot is in âlde, mar idealistysk ûnferstân dy't, holpen troch syn feint Sancho Panza, ten stride lûkt tsjin alderlei (fermiend) ûnrjocht. It boek wie al by de útjefte in bestseller, omdat it de earste roman wie dy't him ôf doarde te setten tsjin it klassike epos.
It boek wie foar it earst yn it Nederlânsk oersetten troch Lambertus van den Bos yn 1657 ûnder de titel "Den verstandigen vroomen ridder, Don Quichot de la Mancha". Mei 12 gravueres stutsen troch Salomon Savry, wie dit de earste yllustrearre útjefte fan it boek yn de wrâldliteratuer. It boek waard razend populêr en krige sân kear in werprintinge, en waard twaris in lofdicht makke ta eare fan de oersetting.
Drachtster Wettertoer
thumb|Drachtster wettertoer De Drachtser wettertoer is ûntwurpen troch arsjitekt J.J.M. Vegter en waard boud yn 1959.
Bauke Kammenga
Bauke Kammenga (Aldeberkeap, 10 febrewaris 1901 – 24 july 1990) wie in Nederlânske politikus fan Frysk komôf.
Drachtster Wettertoer
De wettertoer hat in hichte fan 42 meter en hat twa wetterreservoirs fan 500 m³ en 1000 m³.
Aegidius Francken
thumb|Aegidius Francken Aegidius (Gillis) Francken (Doardt, 1 maart 1676 - Maasslûs, 16 april 1743) wie in Nederlânsk grifformeard predikant en skriuwer fan stichtlike teologysk wurk. Francken behearde ta de streaming fan de Fierdere Reformaasje.
Drachtster Wettertoer
De toer is in gemeentlik monumint.
Aegidius Francken
Aegidius Francken syn heit Hendrik was dûmny en mem Catharina van Esch kaam út in âlde aadlike famylje. Fan 1694 ôf studearre er teology oan de Leienske Universiteit. Francken waard 1705 predikant yn Rijsoord en yn 1713 yn Maasslûs. Dêr stie er oant syn dea yn 1743.
Bauke Kammenga
Hy waard yn de Fryske gemeente Eaststellingwerf berne as soan fan Jan Kammenga (1865-1947; gemeentefjildwachter) en Tetje Asma (1867-1929). Hy begûn yn 1918 syn amtlike karriêre by de gemeentesekretary fan Eaststellingwerf en yn 1920 gie er oan't wurk by de gemeentesekretary fan Kampen dêr't er it brocht ta adjunkt-kommys. Dêrnei wie er fan 1925 ôf wurksum by de provinsjale griffy fan Súd-Hollân dêr't er yn 1948 de rang fan referendaris berikte. Fan novimber 1952 ôf ûnderbruts er goed in jier syn wurk by it provinsjaal bestjoer om waarnimmend boargemaster fan Zevenhoven te wurden. Fan mids 1956 oant syn pinsjonearring yn 1966 wie Kammenga boargemaster fan de gemeenten Leimuiden, Nieuwveen en Rijnsaterwoude.
Hy ferstoar yn 1990 yn 'e âldens fan 89 jier. Hy waard te hôf brocht yn it Gelderske Terwolde.
Aegidius Francken
Francken is fral ferneamd wurden as skriuwer fan in dogmatysk hânboek foar gemeenteleden, Stellige God-geleertheyd. Dat boek waard yn de 19e iuw brûkt foar it teologysk ûnderrjocht by de Kristlik Ofskieden Tsjerke. Ek yn Súd-Afrika waard it brûkt; dêr makke Dirk Postma (Dokkum, 1818- Burgersdorp, 1890), de stichter fan de saneamde "Dopperkerk", der in geatfetting fan, Mijne handleiding voor de godgeleerdheid, volgens de kern van Aegidius Francken (1875). Fierders skreau Francken twa helpmiddelen foar de kategese Kern der christelyke leere en Voorbeeld der christelyke leere.
Jerry Maguire
Jerry Maguire is in Amerikaanske romantyske komeedzje en sportdramafilm út 1996 ûnder rezjy fan Cameron Crowe, mei yn 'e haadrollen Tom Cruise en Renée Zellweger. De titel is de namme fan 'e haadpersoan. De film waard ynspirearre troch it libbensferhaal fan Leigh Steinberg. It ferhaal folget sportmanager Jerry Maguire, dy't op in stuit beslút dat mear net altyd better is. Ien en oar liedt ta syn ûntslach, wêrnei't er fan al syn kliïnten mar ien oerhâldt. Underwilens rekket er behelle yn in ûnferwachtse romantyske relaasje mei boekhâldster Dorothy Boyd, in allinnichsteande mem mei in jonge soan. Jerry Maguire krige oer it algemien positive resinsjes fan 'e filmkritisy en wie in grut kommersjeel súkses yn 'e bioskopen. De film wûn in Oscar, in Golden Globe, in Screen Actors Guild Award, twa Satellite Awards, in Empire Award en ferskate oare prizen.
Plot
Jerry Maguire is in glêde, moaipratende, 35-jierrige sportmanager foar it bedriuw Sports Management International (SMI), in soarte fan ympressariaat foar de sportwrâld, dat de belangen fan tûzenen Amerikaanske sporters behertiget. De gong fan saken by SMI befalt Maguire al in skoftke net mear, en yn in sliepeleaze nacht skriuwt er in bedriuwsopset fan fiifentweintich kantsjes, wêryn't er de finger leit op wat neffens him it probleem is mei SMI. Koartsein komt it hjir op del: it doel fan it bedriuw is om safolle mooglik jild binnen te swyljen, wylst it der neffens Maguire om gean moatte soe om hieltyd de bêste kar te meitsjen foar de sporters. Dat soe berikt wurde kinne troch minder kliïnten per manager te hawwen en mear tiid te besteegjen oan eltse yndividuële kliïnt. Maguire giet nei in copyshop dy't nachts iepen is, lit syn dokumint inkele tsientallen kearen kopiëarje en ferstjoert de kopyen nei syn kollega's en de liedingjaanden fan SMI.
Nei't er yn it úteintsje fan 'e nacht noch in pear oerkes sliept hat, sjocht Maguire de oare moarns syn nachtlike ideeën yn in hiel oar ljocht. Hy beseft dat se wolris net sa goed falle kinne soene by SMI. Op syn wurk kriget er byfal fan syn kollega's, dy't it tige by tige dapper (en stom) fine wat er dien hat. Wylst se him skouderklopkes jouwe, freegje se inoar hoelang't it duorje sil foar't Maguire ûntslein wurdt. Dat duorret net lang, sa docht bliken. Bob Sugar, in sportmanager dy't troch Maguire sels oplaat is, wurdt stjoerd om him dien te jaan.
Fuort dêrnei skillet Maguire al syn kliïnten op om harren te bepraten om by him te bliuwen ynstee fan by SMI, wylst Sugar itselde docht mei in tsjinsteld boadskip. De sprong yn it ûngewisse nei in selsstannige sportmanager sûnder it gewicht fan in grut bedriuw efter him is foar Maguire syn measte kliïnten tefolle frege. Se kieze derfoar om nei in oare sportmanager by SMI oer te stappen. Inkeld Rod Tidwell, in Amerikaansk fuotbalspiler by de Arizona Cardinals dy't ûntefreden is oer syn kontrakt, beslút by him te bliuwen. Ta dy beslissing komt er pas nei in tige lang tillefoanpetear wêryn't er it trochsettingsfermogen fan Maguire op 'e proef stelt. Yn 'e tuskentiid hat Sugar alle tiid om 'e rest fan Maguire syn kliïnten yn te palmjen.
As er oan 'e ein fan 'e dei it kantoar fan SMI foargoed ferlit, kundiget Maguire oan dat er syn eigen sportmanagementburo oprjochtsje sil en freget er syn kollega's oft immen fan harren mei him yn see gean wol. It bliuwt izige stil, en syn eigen sekretaresse, fan wa't er oannommen hie dat dy mei him gean soe, kiest der sels foar om by SMI te bliuwen. As er lykme allinne ôfdrosse liket te moatten, springt boekhâldster Dorothy Boyd ynienen oerein, dy't temûk fereale op Maguire is. Hja is in 26-jierrige allinnichsteande mem dy't by har âldere suster Laurel ynwennet mei in jonge soan, Ray, dy't oanhelle is mei slimme allergyen.
De oare deis kriget Maguire it nijs dat Frank "Cush" Cushman ek by him bliuwt. Dat is in stjerspiler fan Amerikaansk fuotbal dy't dit jiers ferwachtet om 'e earste te wêzen dy't keazen wurdt by de NFL Draft. Nei't er frijwat wurk foar Cush ferset hat, docht lykwols de jûns foarôfgeande oan 'e Draft bliken dat Cush syn heit Matt, dy't syn saken regelet, efter Maguire syn rêch om ta oerienstimming kommen is mei Sugar. Dyselde jûns ferbrekt Maguire nei in rûzje de relaasje mei syn ferloofde Avery, dy't tige ûntefreden is oer hokker kant it mei Maguire útgiet. Om't er ien is dy't net allinne wêze kin, bejout er him yn beskonken steat nei it hûs fan Dorothy, dêr't er harren wurkrelaasje yn ûnstjoer en Dorothy sels yn betizing bringt as er har op 'e mûle tutet en har boarsten betaast en dêrnei daliks syn djippe ûntskuldigings oanbiedt.
Nettsjinsteande al Tidwell syn talinten slagget it Maguire net om him in better kontrakt foar it nije sportseizoen te besoargjen. It oanbod dêr't de Arizona Cardinals mei komme, wiist Tidwell op oanrieden fan syn frou Marcee ôf. Ynstee beslút er dan mar kontraktfrij it nije seizoen yn te gean. Maguire warskôget him dat er dan, as er blessearre rekket, op slach sûnder ynkommen sitte sil, mar Tidwell beslút troch te setten.
Underwilens fynt de seksuele spanning tusken Maguire en Dorothy úteinlik ûntlading nei't se op in jûn in 'wurkoerlis' (gjin ôfspraakje) yn in restaurant hân hawwe, en dy nachts mei-inoar op bêd bedarje. De oare moarns heart Maguire Dorothy tsjin har suster Laurel sizzen dat se fan him hâldt. Dêr skrikt er wol fan, want hoewol't er net allinne wêze kin, is er ek oanhelle mei biningseangst. Dat hoewol't er geweldich omgean kin mei Ray, ferrint de fierdere relaasje mei Dorothy frijwat stroef. Mei't it mei it sportmanagementburo op 'e non liket te rinnen, beslút Dorothy it oanbod fan in baan yn San Diego oan te nimmen. Wylst de ferhúswein al ynladen is, wit Maguire him der einlings en te'n lêsten ta te bringen om har te freegjen om mei him te trouwen. Se jout him entûsjast tawurd, mar begjint suver daliks nei de brulloft al te fermoedzjen dat er har frege hat om't er him dêrta ferplichte fielde, en net om't er echt fan har hold. It houlik rekket stadich fierder yn it neigean, oant it úteinlik útrint op wat yn 'e praktyk delkomt op in skieding fan tafel en bêd.
Maguire rjochtet no al syn ynspannings op Tidwell, dy't syn iennichste kliïnt is en tige dreech tefreden te stellen blykt te wêzen. Hoewol't de beide mannen oer in perioade fan ferskate moannen befreone reitsje, begjinne se ek almar hurdere krityk opinoar te jaan, mei't freonen inoar de wierheid sizze. Tidwell fynt it healwiis hoe't Maguire Dorothy behannelet, en stekt dy miening net ûnder stuollen of banken. Dêrnjonken fynt er dat Maguire net hurd genôch syn bêst docht om him in nij kontrakt te besoargjen. Maguire, op syn beurt, wiist derop dat Tidwell him hâldt en draacht as in sjegrinige seurpyt, dy't inkeld sport beoefenet om it jild en net om 'e leafde foar de sport. Op it fjild hat er ien en al krityk op syn mei-spilers, dy't him net oanspylje, of oanspylje as er net de juste posysje hat, of net goed genôch har bêst dogge. Dêrmei is er net in sympatyk spiler foar de fans en dus ek net botte populêr. Neffens Maguire kin Tidwell better ris nei himsels sjen en syn ynspiraasje weromfine, sadat er dêrmei oaren ynspirearje kin. De hurde wurden rinne út op rûzje, mar de beide mannen lizze it skeel wer by.
Uteinlik nimt Tidwell him de krityk fan Maguire nei, en yn in wedstryd tusken de Arizona Cardinals en de Dallas Cowboys is it oan syn ynset en trochsettingsfermogen te tankjen dat de Cardinals yn 'e running bliuwe foar de kampioenstitel. De Cardinals winne de wedstryd om't Tidwell it beslissende punt skoart, mar wylst it fluitsinjaal klinkt, wurdt er omrûn troch twa spilers fan 'e Cowboys. Hy komt net wer oerein, en Maguire, dy't yn it stadion oanwêzich is, en Marcee en Tidwell syn famylje, dy't thús foar de tillefyzje sitte, meitsje wat bange mominten troch foar't bliken docht dat er inkeld eefkes bewusteleas rekke is en dêr fierders neat fan oprûn hat. Nei't er wer bykommen is, dûnset er om 'e oerwinning te fieren foar de wyld jûchheiende Cardinals-fans. As er dûst en him ferklaaid hat, omearmet er Maguire foar it each fan 'e kamera's by de doar fan 'e klaaikeamer. It wurdt eltsenien dúdlik dat se gjin poer saaklike relaasje mear hawwe, wat persiis ien fan 'e punten wie dy't Maguire yn syn bedriuwsopset foarsteld hie.
Wylst Tidwell oan 'e tillefoan hinget mei syn frou Marcee, kriget Maguire ynienen foar it ferstân hoe't in houlik heart te funksjonearjen. Hy set op slach ôf en fljocht werom nei hûs. Yn 'e wenkeamer, foar it each fan Laurel en de leden fan har praatgroep foar ferbittere skieden froulju, ferklearret er Dorothy yn stammerjende bewurdings syn leafde, ôfslutend mei de wurden "Do makkest my kompleet." Dorothy fertelt him: "Ik wie al om doe'tst 'hoi' seidest." Se tútsje en fermoedsoenje har mei-inoar.
Letter is Tidwell te gast yn it sportpraatprogramma fan Roy Firestone, dy't derom bekend stiet dat er al syn gasten oan it gûlen krije kin. Firestone hellet alderhanne drôve ferhalen op út Tidwell syn ferline, mar it slagget him net om Tidwell gûle te litten. As er lykwols bekend makket dat Maguire foar him in nij kontrakt ter wearde fan $11,2 miljoen loskrigen hat by de Arizona Cardinals, moat Tidwell dochs eefkes in trientsje fuortpinke. Tidwell beëiniget it fraachpetear troch eltsenien te betankjen dy't him holpen hat syn súkses te berikken, ûnder wa ek Jerry Maguire. Dyselde is ûnderwilens yn petear mei ferskate oare sporters dy't wolle dat hy foar harren itselde docht as wat er foar Tidwell dien hat.
Produksje
Jerry Maguire waard regissearre troch Cameron Crowe nei in senario dat er sels skreaun hie en dat basearre wie op it libbensferhaal fan sportmanager Leigh Steinberg. Dyselde wie as adviseur by de produksje belutsen. As produsinten wiene Crowe, James L. Brooks, Laurence Mark en Richard Sakai yn it projekt behelle foar de filmstudio's TriStar Pictures, Gracie Films en Vinyl Films. Foar de film wie in budget beskikber fan $50 miljoen. De kamerarezjy wie yn 'e hannen fan Janusz Kamiński, en de filmmuzyk waard fersoarge troch Nancy Wilson. De opnamen foar Jerry Maguire fûnen yn 1996 yn Kalifornje, New York (steat) en Arizona plak.
Casting
Cameron Crowe skreau de rol fan Jerry Maguire oarspronklik mei akteur Tom Hanks yn 'e efterholle, mar it duorre sa lang ear't it skript perfeksjonearre wie, dat er Hanks tsjin dy tiid te âld fûn. Dêrom waard Tom Cruise frege. Patricia Arquette, Kate Beckinsale, Bridget Fonda, Winona Ryder en Marisa Tomei waarden allegear yn omtinken nommen foar de rol fan Dorothy Boyd, foar't de kar úteinlik op Renée Zellweger foel. Diane Lane makke gading foar de rol fan Maguire syn ferloofde Avery Bishop, dy't nei Kelly Preston gie. Sjongster Janet Jackson die audysje foar de rol fan Marcee Tidwell en wie dêr ek foar útornearre, mar waard letter dochs ferfongen troch Regina King.
Distribúsje
De distribúsje fan Jerry Maguire waard fersoarge troch Sony Pictures Releasing. De film gie op 13 desimber 1996 yn 'e Amerikaanske bioskopen yn premiêre. Jerry Maguire kaam op 29 maaie 1997 út as VHS-keapfideo. De film ferskynde op 24 juny 1997 foar it earst op dvd en op 9 septimber 2008 foar it earst op blu-ray.
Opbringst
Jerry Maguire brocht yn 'e bioskopen yn 'e Feriene Steaten en Kanada $154,0 miljoen op, en yn alle oare lannen en territoaria $119,6 miljoen. Wrâldwiid kaam de opbringst dêrmei út op $273,6 miljoen. Ofset tsjin it budget fan $50 miljoen betsjut dat in winst fan $232,6 miljoen, hoewol't dêr de marketingkosten noch wol ôf moatte. Dêrmei wie Jerry Maguire de op acht nei meast opbringende film fan 1996.
Prizen
Yn 2017 waard Jerry Maguire by de Oscars nominearre foar prizen yn fiif kategoryen, wêrûnder bêste film, bêste akteur (Tom Cruise), bêste orizjinele senario (Cameron Crowe) en bêste filmmontaazje (Joe Hutshing). De film wûn de Oscar foar bêste byrol fan in akteur foar Cuba Gooding jr. as Rod Tidwell. Dat selde jiers waard Jerry Maguire by de Golden Globes nominearre foar trije prizen, wêrûnder bêste film (musical of komeedzje) en bêste bryrol fan in akteur (Cuba Gooding jr.). De film wûn de Golden Globe foar bêste akteur foar Tom Cruise yn 'e titelrol. (Yn 2021 joech Cruise dy priis werom om't de leden fan 'e Hollywood Foreign Press Association, de organisaasje dy't de útrikking fan 'e Golden Globes beävensearret, net rasiaal ferskaat genôch wêze soene.)
Jerry Maguire waard ek nominearre foar trije Screen Actors Guild Awards en wûn de priis foar bêste byrol fan in akteur (Gooding). Fierders wiene der trije nominaasjes foar Satellite Awards, wêrfan't Jerry Maguire de prizen wûn foar bêste akteur (Cruise) en bêste byrol fan in akteur (Gooding). De film wûn fierders trije Critics' Choice Awards: Gooding foar bêste byrol fan in akteur, Renée Zellweger foar bêste trochbraak fan in akteur en Jonathan Lipnicki foar bêste aktearprestaasje fan in berne-akteur. Lipnicki wûn ek in Young Artist Award foar bêste aktearprestaasje fan in akteur fan tsien jier of jonger yn in spylfilm.
Fan 'e trije nominaasjes foar MTV Movie Awards wûn Jerry Maguire de priis foar bêste akteur (Cruise). De film sleepte ek de priis foar favorite dramafilm yn 'e wacht by de People's Choice Awards. Cameron Crowe ûntfong in Britske Empire Award foar bêste rezjy, wylst Nancy Wilson in ASCAP Film and Television Music Award krige foar de soundtrack. Cuba Gooding jr. waard in NAACP Image Award takend foar treflike akteur yn in spylfilm.
The Remains of the Day
"The Remains of the Day" of "Remains of the Day" hat yn de Wikipedy ferskate betsjuttings:
Philip Ernst Assuerus Vegelin fan Claerbergen
Jonkhear Philip Ernst Assuerus Vegelin fan Claerbergen (bûtenpleats Langefean, gemeente Doanjewerstâl, 6 desimber 1781 - Pepergea, 31 oktober 1851) wie lid fan de Steaten fan Fryslân.
Wie de soan fan mr. Assuerus Vegilin fan Claerbergen en Christina Ansk fan Burmania. Op 18 desimber 1811 waard hy beneamd ta maire fan Akkrum. Op 29 augustus 1814 waard er beneamd as lid fan Provinsjale Steaten fan Fryslân foar de ridderskip fan Idaarderadiel. Nei ynfiering fan it reglemint fan 2 augustus 1825 waard hy by syn periodike ôftreding werkeazen op 1 juny 1829. By syn ôftreding tsjin july frege hy net mear yn oanmerking te kommen en waard hy op 1 juny foarôfgeand ferfongen.
Hy boaske 16 desimber 1810 oan Martha Honkjen Kinnema van Scheltinga (* 1785 - 20 maart 1835. It houlik bleau sûnder bern.
Karel Roarda (politikus)
Karel Roarda (Snits, 1530/1531 - Ljouwert, 10 novimber 1601) wie in politikus dy't yn Fryslân  in protte ynfloed hie. Popcke Roorda fan Grouw, syn heit, wie fan 1535 oant om 1540 drost op de Tegelpoarte yn Fenlo.
Roarda wie nei 1550 fuortsetter fan de Fryske nasjonale tradysje fan Janko Douwama en Syds Tsjaarda. Hy wie in meistanner fan Doeke fan Martena. Roarda wekke oer Fryske privileezjes sa't Willem Loadewyk dat foar it Unybelang die. Sa hat er jierren fertsjintwurdiger fan Fryslân yn de Generaliteit west.
Roarda wie strang kalvinistysk en dêrom tsjin de Religyfrede foar de Uny fan Utert. Hy fersette him tsjin de fredesûnderhandelingen mei Spanje yn Keulen yn 1579, en mei Johan fan Oldenbarnevelt wie er tsjin de komst fan de greve fan Leicester as opfolger fan Willem fan Oranje.
Fan 1584 oant 1587 wie Roarda ien fan de machtichste minsken yn Fryslân. Doe't er yn 1592 yn konflikt kaam mei Willem Loadewyk, ûnder oaren oer de besetting fan Hasselt, ferlear er it meastepart fan syn ynfloed. Yn 1591 skreau er it boek Rudimenta religionis Christtianae, Hebraice, Graece et Latine, mar dat is, mooglik troch de ûntwikkelings fan in jier letter, net bewarre bleaun.
De kristlike Fryske Krite Karel Roarda is nei him ferneamd.
Kayme Kai
Kayme Kai, echte namme: Angelina Rosati (Kaaoa (Hawaï), 23 juny 1987), is in Amerikaansk neakenmodel en pornografysk aktrise fan mingd Hawaïaansk-Sineesk etnysk komôf, dy't yn it ferline ek wol gebrûk makke hat fan 'e artystenammen Karynn Kai, Kami Kai en Kanya Kai.
Libben en karriêre
Kayme Kai is hikke en tein yn 'e steat Hawaï, dêr't se yn 1987 yn it plakje Kaaoa berne waard. Yn 2007, doe't se tweintich jier wie, makke se har debút yn in pornografyske film. Neffens de Internet Adult Film Database (IAFD) hat se sûnt yn mear as tachtich pornofilms spile, û.m. foar sokke foaroansteande labels as Evil Angel, Penthouse, Wicked Pictures, Adam & Eve, New Sensations, Zero Tolerance, Digital Sin, Pure Play Media en Diabolic Video. Yn 2011 waard se mei fyftjin oaren nominearre foar in AVN Award (de Oscars fan 'e pornoyndustry) foar bêste groepsekssêne yn 'e film Speed. Neffens har offisjele opjefte is se 1.54 m, mei in gewicht fan 50 kg en kupmaat 34D, dy't se krigen hat troch yn 2008 in boarstfergruttingsoperaasje te ûndergean.
Adam fan Bremen
Adam fan Bremen, of Adam Bremensis (foar 1050 - 1081/1085) wie in wichtige Dútskse kronykskriuwer út de midsiuwen. Hy wie in geastlike en teolooch.
Libben
Adam wie ôfkomstich út it noarden fan Dútslân (saxonia superior), mooglik kaam er fan Bamberch. Under aartsbiskop Adalbert fan Bremen waard er om 1066 hinne "Domicellarius", in soartemint pryster, fan Bremen. Yn 1069, neidat er werom kaam fan in reis nei kening Sven II út Denemark, waard hy "magister scholarum" (skoallemaster) en haad fan de kleasterskoalle. Ferstoarn is er nei alle gedachten 1081 op syn letst 1085.
Wurken
thumb|Side fan Gesta Hammaburgensis ecclesiae pontificum. By de reade P begjint de beskriuwing fan Denemark Om 1075 hinne skriuw er syn bekendste skiednisboek Gesta Hammaburgensis ecclesiae pontificum, wêrby't er him wiidweidich en yngeand ynformearje liet troch âldere kroniken en oarkonden en fanút Denemark meibrochte berichten. Adams wurk is yn fjouwer boeken ferdield dêr't twa fan de skiednis beskriuwe fan de bisdomen Bremen en Hamburch oant 1043. It earste boek behannelt de iere skiednis fan it noarden fan it Frankyske ryk ûnder de Karolingen. It twadde boek giet oer de missy nei de Heidenske Noardelingen (de Wytsingen) fan 937 oant 1043. Boek trije docht ferslach fan de aartsbiskop Adalberts en yn boek fjouwer komme de folken en lannen fan it Noard-Jeropa oanbod.
It wurk fan Adam jildt yn it generaal as in betroubere boarne foar de skiednis út dy tiid en hysels as ien fan de bêste histoarisy út de hege midsiuwen. Syn Hamburger Tsjerkeskiednis is opdroegen oan aartsbiskop Liemar, de opfolger fan Adalberts, en hie mei as doel dizze fertroud te meitsjen op hokker wize syn foargonger de belangen fan de tsjerke tadien west hie, sa dat er minder fouten makke soe.
Syn wurk is ferneamd wurden, trochdat er as earste skriftlike tsjûgenis die oer de ûntdekking fan Amearika („Vinlands“) troch de Wytsingen.
Zwillbrock
Zwillbrock, (Frysk: Swilbroek) is in tsjerkedoarp yn de gemeente Vreden yn Múnsterlân. It leit oan de Dútsk-Nederlânske grins tusken de stêden Vreden en Groenlo. In lytser part mei de namme Zwilbroek leit oan de Nederlânske kant fan de grins yn de gemeente Berkelland.
Untstean fan it tsjerkedoarp
Nei de Frede fan Múnster mocht der yn de Nederlannen gjin sielesoarch oan de katoliken oanbean wurde. Sadwaande waarden der lâns de Dútske grins mei de Achterhoeke en Twinte missykapellen stifte, om de katoliken yn it Nederlânske part fan it Bisdom Múnster dochs sielesoarch biede te kinnen. Sa is der mei Kryst 1651 yn it Zwillbrocker Fean in mis opdroegen troch de paters Minderbruorren fan it kleaster yn Bocholt. It ferhaal wol dat, om't it sok striemin waar wie, de froulju harren omslachdoeken oaninoar knope hawwe om de attributen foar de mis en de paters drûch te hâlden. Doe moat de ferliking mei Betlehem opkaam wêze, de lettere namme fan it Minderbruorrekonvint yn Zwillbrock. Al mei Peaske 1652 stie dêr in ienfâldige kapel boud mei turfplaggen, dy't itselde jier al grutter makke waard. Mei stipe fan de biskop fan Múnster en de abdis fan Vreden dy't de grûn skonk, waard dêrnei in stiennen kapel boud. De oanrin fan leauwenden wie sa grut, dat der yn 1670 in selsstannich konvint ûntstie, "Closter Bethlehem an't Schwillbrock".
Barokke Sint-Fransiskustsjerke
Op 6 oktober 1717 waard de earste stien foar de hjoeddeistige Sint-Fransiskustsjerke lein, dy't yn 1719 of 1720 ree kaam. Yn de jierren 1765 en 1782 wiene der ferbouwings en útwreidings. Op 28 febrewaris 1811 waard it gebiet opnaam yn it Frânske Keizerryk en it kleaster neffens de Frânske wetjouwing opheft en de besittings oerdroegen oan de domeinen. Fan 1858 ôf is Zwillbrock in selsstannige parochy mei in eigen tsjerke. De dakruter ynstee fan in toer is it skaaimerk fan de Minderbruorren. De tsjerke mei syn rike barokke oanklaaiïng hat ek de Twadde Wrâldkriich goed trochstien. De wytstiennen stjer yn it paad foar de doar is in ferwizing nei de namme Bethlehem fan it eardere kleaster. In âld mei iken seame paad tusken de tsjerke en de grins draacht de namme "Kloppendiek", de dyk fan de klopkes.
Zwillbrocker Venn
thumb|right|262px|Flamingo's yn it Zwillbrocker Venn It Swilbroekster Fean is in beskerme natoergebiet oan de Dútsk-Nederlânske grins bewesten Vreden. It grinzet oan de Nederlânske gemeenten Berkelland en Winterswijk. Der briede mear as hûndert fûgelsoarten. Sa briedt yn it gebiet de grutste kobbekoloany fan Dútslân, mei om en de by 16.000 kobben. Boppedat is it Swilbroekster Fean it fierst noardlik lizzende briedgebiet foar Flamingo's yn Europa. Mear as fjirtich Flamingo's hâlde simmers yn it gebiet ta.
Dúnterpen
thumb|Dúnterpen Dúnterpen is in wenwyk binnen de stêd Snits. De wyk telt (yn 2008) 4600 ynwenners en hat in opperflakte fan 265 hektare (wêrfan 44 hektare wetter). Dúnterpen is kwa ynwenneroantal de grutste wyk fan Snits. De strjitten yn de wyk binne meast neamd nei blommen en planten (Dúnterpen I en II), flinters (Dúnterpen III) en tichtby lizzende wetters (Dúnterpen IV). De wyk grinzet yn it noarden oan de wyk Lemmerwei-East, yn it easten oan de Wâldfeart en Boargemaster Rasterhoffpark en yn it westen oan de wyk Tinga. Wichtife ferkearsieren binne de Lemmerwee (eastgrins) en de Rykswei 7 (noardgrins).
Histoarje en bebouwing
De earste bebouwing is ûngefear út de jierren 60-70, diizze bebouwing wurdt ek wol Dúnterpen I neamd. Dúnterpen II is in útwreidingsplan fan de eardere wyk en datearret fan ûngefear 1990. Dúnterpen III is in wetterrike ekstra útwreiding fan ein jierren 90. De lêste útwreiding is Dúnterpen Duorsum (IV).
Yn de wyk sit wykferiening De Spil dy't it wyksintrum yn de wyk Tinga beheart.
Hotel Mumbai
Hotel Mumbai is in Australysk-Amerikaansk-Yndiaaske aksje-skriller út 2018 ûnder rezjy fan Anthony Maras, mei yn 'e haadrollen Dev Patel en Nazanin Boniadi. De film is basearre op 'e wierbarde oanslaggen dy't yn 2008 troch islamistyske terroristen útfierd waarden yn 'e Yndiaaske stêd Bombay (Mumbai). Yn 'e plot fan Hotel Mumbai giet de oandacht benammen út nei de oanslaggen op it Taj Mahal Palace Hotel en de gizeling fan hotelgasten dêre, wêrby't in oansjenlik diel fan it hotelpersoniel op syn post bleau en helddedieden ferrjochte om 'e hotelgasten te beskermjen. Hotel Mumbai waard foar it earst fertoand op it Ynternasjonaal Filmfestival fan Toronto, yn septimber 2018, en draaide datselde jiers ek op it Filmfestival fan Adelaide, hoewol't de film pas yn 2019 yn 'e bioskopen kaam. Fan 'e filmkritisy krige Hotel Mumbai oer it algemien positive resinsjes. Yn 'e bioskopen die de film it lykwols midsmjittich en kaam er nei alle gedachten net út 'e kosten.
Plot
Op 26 novimber 2008 giet de jonge ober Arjun nei syn wurk yn it Taj Mahal Palace Hotel yn Bombay. Hy is let om't de oppas foar syn jonge dochterke net opdaagjen kommen is en hat yn 'e haast syn wurkskuon fergetten. Yn it Taj tsjinnet er ûnder de strikte sjef-kok Hemant Oberoi, dy't de obers yn 't sin bringt dat yn it hotel "de gast God is". As Arjun op slippers oansetten komt, wol Oberoi him nei hûs stjoere, mar Arjun hat it salaris fan eltse tsjinst bitter nedich om syn jonge gesin fan te ûnderhâlden, dat hy smeekt Oberoi om bliuwe te meien. Uteinlik kriget de sjef-kok moederaasje mei him en lient er him syn eigen reserveskuon, dy't Arjun lykwols in maat te lyts binne. Under de gasten fan dy dei binne de rike Britsk-Iraanske erfgenamte Zahra Kashani mei har Amerikaanske man David en harren soan Cameron, in poppe dy't fersoarge wurdt troch bernefamke Sally, en teffens Vasili Gordetsky, in ûnbehouwen âld-kommando fan 'e Russyske Spetznaz, dy't no in rike sakeman is.
Underwilens arrivearje mei in rubberboat oer see yn Bombay tsien jonge islamistyske terroristen fan 'e yn Pakistan fêstige organisaasje Lashkar-e-Taiba, dy't har út 'e haven wei yn taksys oer it súdlike diel fan 'e stêdekloft fan Bombay ferspriede. Hja wurde oer de mobile tillefoan oanstjoerd troch in opdrachtjouwer dy't himsels "Broer Bolle" neamt. Dy jûns sette de mannen útein mei in rige koördinearre oanslaggen op tolve ûnderskate lokaasjes, te begjinnen mei it Spoarstasjon Chhatrapati Shivaji, dêr't twa fan 'e mannen mei mitrailleurs yn it wylde wei om har hinne begjinne te sjitten en dêrby 58 reizgers deadzje en 104 oaren ferwûnje. De pleatslike plysje set in klopjacht yn op dy beide terroristen, dy't dwers troch de oangrinzgjende wiken giet. Wylst de plysje yn dat diel fan 'e stêd gearlutsen wurdt, begjinne de oare terroristen mei oanfallen op oare plakken. Yn it Leopold Café sjitte se 10 minsken dea.
De Australyske backpackers Eddie en Bree witte út it Leopold Café te ûntkommen en flechtsje yn panyk mei in kloft oare omstanners troch strjitten fan Bombay oant se foar de doarren fan it Taj Mahal Palace Hotel bedarje. De portiers besykje de wanhopige kliber earst tsjin te kearen, mar se krije al rillegau opdracht om eltsenien binnen te litten. Mei de echte flechtlingen komme ek de terroristen Imran en Abdullah it Taj binnen, dêr't se yn 'e lobby mitrailleurs en hangranaten út harren rêchsekken foar 't ljocht helje en begjinne te sjitten op 'e alle kanten út spattende oanwêzigen. De beide terroristen krije net folle letter fersterking fan in pear trewanten. De sitewaasje groeit de pleatslike plysje alhiel boppe de holle, mei't se net traind of tarist binne om mei terroristyske oanslaggen om te gean en boppedat te krijen hawwe mei ferskate soartgelikense gefallen ferspraat troch de stêd. Se kinne sadwaande inkeld in kordon om it Taj hinne lizze en wachtsje oant in spesjale kommando-ienheid arrivearret út 'e Yndiaaske haadstêd New Delhi, dat tûzenen kilometers fierderop leit.
Yn it hotel is it klearebare gaos. Arjun hat op it momint dat de oanfal begjint, tsjinst yn it restaurant fan it hotel, dêr't ûnder de iters David en Zahra binne en teffens Gordetsky. Hja ferskânzje har yn it restaurant, dêr't Arjun alle lampen út en de doar fan op 't slot docht. Underwilens stiet Sally sûnder euvelmoed yn 'e hotelkeamer fan David en Zahra ûnder de dûs wylst se op 'e lytse Cameron past, en is se sadwaande ûnberikber foar de har wanhopich opskiljende âlden fan it jonkje. Backpacker Eddie wit út in finster op 'e earste ferdjipping te springen, wêrby't er in skonk brekt. Hy wurdt troch de plysje yn feilichheid brocht, mar hy is by harren flecht troch it hotel syn freondinne Bree út it each ferlern.
As Sally einlings ûnder de dûs wei komt en har mobile tillefoan opnimt, kringt der op datselde stuit in beblette âldere frou de hotelkeamer binnen, flechtet by de fernuvere Sally lâns en slút harsels op yn 'e badkeamer. In pear terroristen komme it minske efternei, en Sally wit, mei Cameron op 'e earm, krekt op 'e tiid in skûlplak te finen yn in ynboude kleankast by de keamersdoar. Hja sjocht troch de skreven yn 'e lûvredoar fan 'e kast mei ôfgriis ta hoe't de mannen de badkeamersdoar iepenbrekke en de frou koelbloedich fermoardzje foar't se eefkes nei it húske geane en har dan wer ôfjouwe. David beslút dat er besykje moat om Sally en Cameron te berikken. Hy lit Zahra yn it restaurant efter en glûpt nei boppen ta. Hy belibbet ûnderweis ferskate nuodlike aventoeren, mar wit ûnskansearre Sally en Cameron te berikken.
Underwilens ropt sjef-kok Oberoi de kokenstêf en de obers byinoar en kundiget oan dat er fan doel is de gasten te helpen om te ûntsnappen. Hy freget de oare leden fan it personiel om help, mar jout dêrby daliks oan dat it neat is om harren foar te skamjen as se derfoar kieze út te piken; se hawwe ommers allegear in eigen húshâlding dêr't se om tinke moatte. Guon kieze der yndie foar om troch de kokendoar út it hotel fuort te glûpen, mar de measten beslute te bliuwen. Under lieding fan Oberoi sammelet de kokenstêf safolle mooglik hotelgasten yn 'e Chambers Lounge, in tige eksklusive heareklub yn it hotel, dy't gjin ynterne finsters hat, mar wol tarist is mei in grutte dûbele doar fan massyf hout, foarsjoen fan in stevich slot en in pear skoattels. Oberoi skillet Arjun op en riedt him mei klam oan om 'e gasten út it restaurant ek nei de Chambers Club te bringen. Arjun liedt dêrnei in stik as fyftjin hotelgasten, ûnder wa Zahra Kashani en Vasili Gordetsky, fia de betsjindetreppen nei de Chambers Lounge ta.
Yn 'e lobby hawwe twa fan 'e terroristen in pear resepsjonistes finzen nommen dy't op harren post bleaun wiene, ferskûle efter de baalje. Se hâlde ien fan harren in pistoal tsjin 'e holle oan, wylst se de oare de gasten opskilje litte dy't harren yn har eigen hotelkeamer ferskânze hawwe, mei it boadskip dat de plysje by harren foar de doar stiet om harren yn feilichheid te bringen. Wannear't de hotelgasten de doar iependogge, wurde se lykwols deasketten troch it oare pear terroristen. As de resepsjonistes dat hearre, wegerje se noch fierder mei te wurkjen, en wurde se allebeide fermoarde.
Zahra stjoert David in tekstberjocht wêryn't se him opropt om ek nei de Chambers Lounge ta te kommen. Sadwaande set David mei Sally en Cameron dêrhinne, mar hy wurdt opmurken troch ien fan 'e terroristen. Hy hat noch tiid om Sally, dy't Cameron op 'e earm hat, yn in kast mei handoeken en bêdrêding te triuwen foar't de terrorist om 'e hoeke komt en him oermânsk wurdt. Mei't se op dat stuit op 'e siik binne nei rike hotelgasten om as gizelders te brûken, wurdt David net deasketten, mar finzen nommen. Nei't er fuortfierd is, ûntdekt Sally dat de kastdoar inkeld fan bûtenôf iepene wurde kin en dat se no opsletten sit. David wurdt nei in hotelkeamer brocht dy't de terroristen as provisoarysk haadkertier brûke. Dêr wurdt er twongen om mei de hannen op 'e rêch fêstbûn op 'e búk op 'e flier lizzen te gean en him stil te hâlden.
Underwilens wurdt bûtendoar, by it plysjekordon, dúdlik dat de kommandotroepen út New Delhi net foar de oare moarns arrivearje sille. Hoewol't se opdracht krigen hawwe om ôf te wachtsjen en inkeld yn te gripen as de terroristen nei bûten ta komme, beslute resjersjeur Vam en syn partner Kanu dat se sa lang net wachtsje kinne. Mei de pleatslike plysje sa oerwurke, meitsje se gjin kâns om it hotel te weroverjen, mar Vam ornearret dat it al in slok op in boarrel skele soe as se de befeiligingskeamer witte soene te berikken, dêr't de bylden fan 'e befeiligingskamera's yn it hiele hotel binnenkomme; dan soene se de bewegings fan 'e terroristen yn 'e gaten hâlde kinne. Dat, Vam, syn partner en fjouwer unifoarmearre plysjes kringe it Taj binnen, dêr't se lykwols yn 'e lobby mei hangranaten bekûgele wurde. De unifoarmearre plysjes komme om, mar Vam en Kanu witte te ûntkommen, djipper it hotel yn.
In resepsjoniste bringt nochris ferskate tsientallen gasten nei de Chambers Lounge, ûnder wa de Australyske backpackster Bree, dy't swier ferwûne rekke is troch in skot yn it boarst, krekt boppe it hert. As dúdlik wurdt dat se it sûnder medyske help net oerlibje sil, biedt Arjun him oan as frijwilliger om te besykjen har it hotel út te helpen. Op 'e betsjindetreppen nei ûnderen ta komt it duo de beide plysjeresjersjeurs tsjin. Bree sjocht twa Yndiaaske manlju mei fjoerwapens en flechtet yn panyk fuort, wêrnei't se frijwol daliks in echte terrorist tsjin it liif rint en deasketten wurdt.
Arjun liedt de beide plysjeminsken nei de befeiligingskeamer ta. Dêr sjogge se op 'e bylden fan in befeiligingskamera hoe't in terrorist, dy't it identiteitsbewiis fan ien fan 'e fermoarde plysjes út 'e lobby brûkt, Oberoi besiket te bepraten om 'e doarren fan 'e Chambers Lounge te iepenjen. As Arjun de beide resjersjeurs fertelt dat dêr mear as fyftich hotelgasten sammele binne mei tsientallen leden fan it personiel, geane de beide resjersjeurs daliks dy kant út, ek al binne se mar bewapene mei pistoalen, wylst de terroristen mitrailleurs ta har foldwaan hawwe. Arjun skillet Oberoi op en warskôget him krekt op 'e tiid om 'e doarren net iepen te dwaan. De terrorist besiket dan de doarren iepen te brekken troch in ornaminteel stânbyld as stoarmraam te brûken, mar de swiere doarren jouwe gjin krimp. Twa oare terroristen komme opdaagjen, en foar't se op it idee komme kinne om in hângranaat te brûken, wurde se oanfallen troch Vam en Kanu. It slagget harren net om 'e terroristen te deadzjen, mar se witte ien te ferwûnjen troch him yn 'e skonk te sjitten. Kanu rekket ferwûne, dat Vam skuort him mei en pykt út. De trije terroristen geane efter de flechtsjende plysjes oan en litte de Chambers Lounge fierders gewurde. Vam en Kanu witte it hotel wer út te kommen.
De yn 'e skonk sketten terrorist is Imran. Mei't er kwealk noch rinne kin, wurdt hy neitiid troch de oaren oanwiisd as bewekker fan 'e gizelders. As er allinne mei harren is, skillet er syn heit op. It docht bliken dat de terroristen by harren ôfreis út Pakistan, om 'e oanslaggen yn Bombay te dwaan, har famylje wiismakke hawwe dat se yn training giene foar it leger. It wurdt ek dúdlik dat "Broer Bolle" ûnthjitten hie om in oansjenlik bedrach ta kompinsaasje oer te meitsjen oan harren famyljes, mar dat er dat net dien hat, ta argewaasje fan Imran, dy't almar mear desyllúzjonearre rekket mei de hiele sitewaasje.
Mei't se David net mear berikke kin, sit Zahra o sa yn noed. Yn 'e mande mei Gordetsky, dy't himsels opwurpen hat as har beskermer, en fjouwer oare hotelgasten stiet se der by Oberoi op oan om harren út 'e Chambers Lounge te litten. De sjef-kok fynt dat in tige min idee, mar it binne op 't lêst folwoeksen minsken dy't er net bêst tsjin har wil finzen hâlde kin, dat hy lit harren gean. Wylst de oare fjouwer besykje it hotel fia de lobby en de haadyngong te ferlitten, en dêrby op ien fan 'e terroristen stjitte en delmeand wurde, besiket Zahra de hotelkeamer fan har en David te berikken. Gordetsky giet har tsjin betterwitten yn efternei. Ien fan 'e terroristen komt it twatal oer it mad, nimt harren finzen en bringt harren nei de keamer dêr't David en ferskate oare hotelgasten gizele wurde. Zahra en Gordetsky wurde dêr ek fêstbûn, en Zahra komt njonken David oer de flier te lizzen. Se wol him freegje nei Cameron, mar hy flústeret har fluch ta: "Do kenst my net," bang as er is dat de terroristen harren leafde foarinoar tsjin harren brûke sille, mochten se ûntdekke dat Zahra en hy troud binne.
Allinnich efterbleaun yn 'e befeiligingskeamer sjocht Arjun op in stuit op 'e befeiligingsbylden in groep fan inkele tsientallen hotelgasten troch de gongen slûpen, dy't streekrjocht yn 'e earms fan in pear terroristen driigje te rinnen. Hy ferlit de feilige keamer en hastiget him nei de gasten ta, dy't er de oare kant út liedt, by de terroristen wei. Underweis, by it oerstekken fan in haadgong, heart ien fan 'e hotelmeiwurkers yn 'e groep in poppe gûlen; hy folget it lûd en treft Sally mei Cameron yn 'e kast oan. Hja jout har by de kloft en berikt sa de Chambers Lounge.
De Domp (wyk)
thumb|De Domp De Domp is in wenwyk binnen de stêd Snits. De wyk hat (yn 2008) 1860 ynwenners en hat in oerflakte fan 119 hektare (wêrfan 8 hektare wetter). De strjitten yn De Domp bine neamd nei bekende wetters om Snits.
Hotel Mumbai
Plot
Uteinlik, mear as tolve oeren nei it begjin fan 'e oanslach op it hotel, krije de terroristen fan "Broer Bolle" te hearren dat de langferwachte kommando's út New Delhi yn Bombay oankommen binne. (Hy hat dat op CNN en oare nijsmedia sjoen.) Dêrop sette se útein mei de einfaze fan harren plan: it platbaarnen fan it hotel. Se stiftsje dêrta oeral yn it reuseftige gebou brân. As de gizelders yn 'e hotelkeamer reek rûke, wurde se ûngeduerich. David wit syn hannen los te krijen en beslút te besykjen om Imran te oermasterjen, dy't sa foar it each yn 'e sliep wei is. Hy flústeret Zahra it nûmer fan 'e hotelkeamer ta dêr't Sally mei Cameron fuort njonken yn 'e kast sit. Imran blykt lykwols net te sliepen, en David rekket swier ferwûne as Imran him delsjit foar't er goed en wol oerein komme kinnen hat.
It is de bedoeling fan "Broer Bolle" dat de gizelders stânrjochtlik eksekutearre wurde sille foar it finster fan 'e hotelkeamer en de kamera's fan 'e media. Yn tarieding dêrta lit er de terroristen yn 'e klean fan 'e gizelders sykje nei identiteitsbewizen. Sa ûntdekke se dat Gordetsky eins in feteraan út 'e Russysk-Afgaanske Oarloch is, dy't yn Afganistan tsjin 'e mûdjahediin, it islamitysk ferset, fochten hat. Dat, syn ûnwil om mei te wurkjen en respektleaze antwurden op harren fragen liede derta dat se warleaze man in flink wan bruien jouwe.
De Domp (wyk)
De grutste ferkearsier fanb de wyk is de Griene Dyk dy't de noardlike grinswei foarmet. Wetterwegen yn de wyk binn de Aldfeart, dy't de eastlike grins foarmet en de Houkesleat (de súdlike grins). Yn it uterste súdeasten fan de wyk leit it Houkesleat Akwadukt.